ROZHODNUTIE RADY
z 24. januára 2006,
ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010
(2006/116/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 263,
so zreteľom na návrhy vlád členských štátov,
keďže:
(1)
Článok 263 Zmluvy o ES ustanovuje, že na zvolenie za člena alebo náhradníka Výboru regiónov je okrem podmienky byť zástupcom regionálneho alebo miestneho orgánu aj podmienka mať volebný mandát regionálneho alebo miestneho orgánu alebo byť politicky zodpovedný volenému zboru.
(2)
Funkčné obdobie členov a náhradníkov Výboru regiónov uplynie 25. januára 2006. Je preto potrebné vymenovať nových členov a náhradníkov Výboru regiónov,
ROZHODLA TAKTO:
Článok 1
Do Výboru regionóv sa na obdobie od 26. januára 2006 do 25. januára 2010 vymenúvajú:
-
za členov osoby, ktorých zoznam za každý členský štát je uvedený v prílohe I,
-
za náhradníkov osoby, ktorých zoznam za každý členský štát je uvedený v prílohe II.
Článok 2
Toto rozhodnutie sa uverejní v Úradnom vestníku Európskej únie.
Nadobúda účinnosť dňom jeho prijatia.
V Bruseli 24. januára 2006